**Հայտարարություն**

**Հայաստանում Լաբորատորիաների ղեկավարների և առաջնորդների համար նախատեսված գլոբալ ծրագրի (GLLP) մենթորների և մասնակիցների մրցույթի վերաբերյալ**

Հայաստանում մարտի 12-ից մեկնարկել է Լաբորատորիաների ղեկավարների և առաջնորդների համար նախատեսված գլոբալ ծրագիր (GLLP), որն իրականացվում է ԱՄՆ Հիվանդությունների վերահսկման և կանխարգելման կենտրոնների (US-CDC) աջակցությամբ։ Հայաստանում ծրագրի տեխնիկական ներդրման համար պատասխանատու գործընկերը ֆրանսիական «Լաբորատոր որակյալ ինտեգրացված ծառայություններ» (IQLS) կազմակերպությունն է։

Ծրագիրն առաջարկում է համապարփակ, ունակությունների վրա հիմնված, «Մեկ առողջապահության» մոտեցմամբ ուղղորդվող ուսումնական ծրագիր, որը նախատեսված է բժշկական և անասնաբուժական լաբորատորիաների ղեկավարների և առաջնորդների համար։ Ծրագրի նպատակն է դասընթացների միջոցով ազգային լաբորատոր համակարգերում ստեղծել, խթանել, ուժեղացնել և ապահովել կայուն զարգացման հնարավորություններ ոլորտում գործող առաջնորդների համար։

**Մրցույթի տեսակը՝** Ծրագրի մենթորների և մասնակիցների ընտրություն

**Ընտրության չափորոշիչները և գործընթացը** ներկայացված են հավելված 1-ում՝ Ծրագրի մենթորների ընտրության չափորոշիչներ, և հավելված 2-ում՝ Ծրագրի մասնակիցների ընտրության չափորոշիչներ

**Մրցույթի անցկացման օրերը՝**  2021 թվականի ապրիլի 8-ից 22-ը, ժ. 17:00

**Մրցույթի անցկացման վայրը՝** Երևան

**Ուսուցման ծրագրի տևողությունը՝**

* Մենտորների համար՝ 6 ամիս
* Մասնակիցների համար՝ 2 տարի

**Մրցույթին մասնակցության համար հայտերի ներկայացման գործընթացը՝** հայտերն անհրաժեշտ է ուղարկել հետևյալ էլ-փոստի հասցեին՝

gllp@ncdc.am

Հայտերը պետք է ներկայացվեն հայերեն լեզվով, ոչ ուշ քան նշված վերջնաժամկետը։

Հայտը ներառում է՝

1. Ինքնակենսագրություն (CV)
2. նպատակի մասին հայտարարությունը (ուղեկցող նամակ, որտեղ ներկայացված են տեղեկություններ իրենց ընթացիկ պաշտոնի և առաջնորդության նկատմամբ իրենց հանձնառության վերաբերյալ)։

Հայտում անհրաժեշտ է հստակ նշել՝ մենթորների, թե մասնակիցների մրցույթի համար է այն ներկայացվում։

**Մասնակցության ծանուցում'**

Ծանուցում կստանան միայն ընտրված մենթորները և մասնակիցները՝ հայտն ուղարկելուց հետո մեկ շաբաթվա ընթացքում: